पांच दिन से इंतजार, सिर्फ दस मिनट सप्लाई, खाली बर्तनों के साथ प्रदर्शन
पाइप लाइन में आए दिन लीक होने से पेयजल आपूर्ति हो रही है प्रभावित
भास्कर न्यूज | मदनगंज-किशनगढ़
शहरमें भले ही गर्मियों का मौसम शुरू होने से पहले ही शहर में पेयजल संकट शुरू हो गया। पिछले एक पखवाड़े से परिषद क्षेत्र की जलापूर्ति पाइपलाइन में लीकेज बार-बार टूटने से चरमरा गई है। शनिवार को इंद्रानगर में पांच दिन बाद शनिवार को मात्र दस मिनट पानी आया तोनागरिकों का सब्र जवाब दे गया। नागरिकों ने क्षेत्रीय पार्षद सविता गुप्ता के नेतृत्व में सिटी रोड स्थित जलदाय विभाग कार्यालय पर खाली बर्तनाें के साथ विरोध प्रदर्शन किया। महिलाओं ने चेतावनी दी कि अगर इस व्यवस्था को ठीक नहीं किया गया तो बिहारीपोल स्थित जलदाय विभाग का घेराव किया जाएगा। पार्षद सविता गुप्ता ने बताया कि पानी को लेकर विगत पांच माह से समस्या बनी हुई है। गली दो में आमने सामने 45 मकान हैं। जलापूर्ति के दौरान नीचे की ओर के पांच मकानों तक ही मात्र पांच से दस मिनट तक पानी आता है, वह भी पांच से सात दिन बाद जलापूर्ति होती है। शेष घरों को प्यासा रहना पड़ता है। इसे लेकर पांच बार सहायक अभियंता धर्मवीर सिंह चौधरी को अवगत कराया मगर आश्वासन के अलावा कुछ नहीं मिला। शनिवार को जब दस मिनट में पानी चला गया तो नागरिकों ने क्षेत्रीय पार्षद गुप्ता से शिकायत की। पार्षद के नेतृत्व में महिलाओं सहित नागरिक जलदाय महकमे के दफ्तर पहुंचे तो तो सहायक अभियंता मिले और ही कनिष्ठ अभियंता। वहां मौजूद कर्मचारी ने बताया कि शनिवार होने के कारण अधिकारी मौजूद नहीं हैं।
इनका कहना है
^जलापूर्तितो 48 से 72 घंटे करने का पूरा प्रयास किया जा रहा है। इन दिनों पानी की पाइपलाइन अधिक टूटी है। लीकेज की संख्या में बढोत्तरी हुई है। तकनीकी कर्मियों की कमी के कारण नियमित रूप से जांच नहीं हो पा रही है। इन्द्रानगर में जिस जिस गली में समस्या है उसकी जांच कर इसे सात दिन के अदंर ठीक कराया जाएगा। धर्मवीरसिंह चौधरी, सहायक अभियंता जलदाय विभाग
मदनगंज-किशनगढ़. सिटी रोड़ स्थित जलदाय विभाग के कार्यालय पर विरोध जताती महिलाएं
hin_Deva hin_Deva bho_Deva hin_Deva hin_Deva hin_Deva awa_Deva